"O proper stuff" - "Oo vapper vaim" jne. Iroonia, sarkasm ning kõik pilke nüansid leiduvad leedi Macbethi kõnedes mehega seal, kus naine tahab viimast õhutada tegudele (näit. väga kibe pilge esimese vaatuse seitsmendas stseenis: Was the hope drunk, Wherein you dress'd yourself? hath it slept since? And wakes it now, to look so green and pale At what it did so  freely?). "He is proper stuff, he is real stuff" tähendab täiesti üldiselt um­bes: "Ta on tubli mees, ta on eeskujulik poiss", kuigi ei või öelda, et toon oleks niigi familiaarne kui teises siin antud eesti­keelses tõlkes. Just enne seda ütlust küsib leedi kuningalt: "Are you a man?" = "Kas oled mees?" Macbeth vastab: "Ay, and a bold one"… = "Jah, ja pealegi julge mees." Näib täiesti loomulik selle järele sõnu: "O proper stuff!" mõista iroonilise vastusena eelmisele. Sellele järgneb peaaegu otsekohe:  "Shame itself!" Arvustajal jääb see kõik tähele panemata.